Wolf, Wolf! - Protea Boekhuis
Dit is nag. In die slaapkamer van 'n slapende dogtertjie, stry 'n wolf en 'n nagmerrie. Die wolf wil die dogtertjie wakker maak om haar die skrik op die lyf te jaag. Die nagmerrie wil haar aan die slaap hou sodat hy haar in haar drome kan verras. Wie kan haar die meeste bang maak? En wat gebeur as die wolf self 'n aaklige nagmerrie kry?
'n Skreeusnaakse boek wat met kindervrese klaarspeel. Met verbeeldingryke illustrasies waardeur die skrywer die leser om die bos lei: Wat is realiteit en wat is droom? Klanknabootsing maak die boek ideaal vir voorlees.
OOR DIE OUTEUR EN ILLUSTREERDER:
ANDRÉ BOUCHARD is 'n strokiesprentkunstenaar vir top Franse nuustydskrifte. Hy het al verskeie humoristiese kinderboeke geskryf en geillustreer. Protea Boekhuis het al verskeie van sy boeke in Afrikaans gepubliseer, waaronder Toe Pappa klein was, was daar dinosourusse en Voordat daar skole was.
271 x 244 mm